OpenLLM-France/wikimedia huggingface dataset:
# Amerikar Estandar Nazionalen Institutua

Amerikar Estandar Nazionalen Institutua (ingelesez, American National Standards Institute, ANSI) merkataritza eta komunikabideetarako arauak finkatzen dituen Estatu Batuetako enpresa eta industrien erakundea da. Mikroordenagailuen alorrean programazio hizkuntzak, SCSI interfazeak eta komunikazio protokoloak arautzen ditu. Informatika programa bat sistema batetik bestera eramateak sor ditzakeen arazoak ekiditeko ANSIk gomendatzen dituen arauak betetzen dituzte FORTRAN, COBOL eta C programazio hizkuntzek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q180003
* Multimedia: ANSI standards / Q180003
# Amerikar Zaldi

    Artikulu hau amerindiar buruzagiari buruzkoa da; ponia gaitzat duena beste hau da: «Ameriketako ponia»
Amerikar Zaldi (dakotaz: Wašíčuŋ Tȟašúŋke; ingelesez: American Horse; 1840 - 1908ko abenduaren 16a) oglala leinuko siux tribu indiarreko buruzagia izan zen. 1870eko hamarkadan Black Hills muinoetan estatubatuarrak borrokatu zituen.

## Erreferentziak

* ↑ Euskaltzaindia. (PDF) 189. arauaː Amerindiar buruzagien izenak. .
* Datuak: Q465027
* Multimedia: American Horse / Q465027
# Amor impasible

Amor impasible Iñaki Artetak 1992an zuzendutako film laburra da.

## Sinapsia

Oharra: Atal honek istorio osoa edo amaiera argitzen du.
Taberna batean, ustez gustuko duen neskarekin topo egiteko zain dago Juan. Baina ezer ez da erraza, ezta lineala ere.

## Erreferentziak

* ↑ Filmaffinity
* ↑ Euskadiko Filmategia. Amor impasible. .

## Kanpo estekak

* Datuak: Q21855986
# Amor de hombre

«Amor de hombre» Mocedades taldearen single bat da, 1982an argitaratuta. Izen bereko albumaren parte bat da. Musika La leyenda del beso (1924) zarzuelarena da eta hitzak Luis Gómez-Escolarrek idatzi zituen.

## Erreferentziak

* ↑ (Gaztelaniaz) «Mocedades, doce años después» ABC 1982/10/10.

## Kanpo estekak

* Datuak: Q19896611
# Amor de madre

Amor de madre 1999ko Gorka Vázquez eta Koldo Serra bizkaitar zinema zuzendarien film laburra da.

## Sinopsia

Oharra: Atal honek istorio osoa edo amaiera argitzen du.
Bedelia auzokoak erailtzen dituen atso bat da. Jon semea amagatik hilotzak ezkutatzen ditu.

## Aktoreak

* Mariví Bilbao - Bedelia Merrick
* Jon Ariño - Jon Merrick
* Begoña Crego - Vera
* Loli Astoreka
* Lucía Corguera - Neskato 1
* Nahia Larrinaga - Neskato 2
* Irene Urturi - Neskato 3
* Javier Monje - Umetxo 1
* Aurora Fernandez - hildakoa
* Koldo Serra - Moto gidaria
* Leviathán - Tarantula
* Lola Villar - Andre 1
* María Isabel Peñas - Andre 2
* Mari Angeles Blanco - Andre 3
* Rosa Orueta - Andre 4
* Toñi Sainz de la Mata - Andre 5
* María Blazquez - Andre 6
* Iñaki Mintegi - Andari 1
* Elías Fernández - Andari 2

## Kanpo estekak

* Datuak: Q5673026
# Amor idiota

Amor idiota 2004ko Ventura Pons kataluniar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Pere-Lluc Solans gazte heldugabea da. Ezagun bat hil ondoren parranda egun batean, Sandra izeneko neska bat ezagutuko du. Gero eta obsesionatuago dago berarekin, baina ezkonduta dago...

## Aktoreak

* Santi Millán: Pere-Lluc
* Cayetana Guillén Cuervo: Sandra
* Mercè Pons: Jordina
* Marc Cartes: Àlex
* Jordi Dauder: Benet
* Gonzalo Cunill: Nicco
* Andrea Fantoni: Vera
* Héctor Mas: Ajudant
* Pere Tomàs: Marit
* Xavi Fernández: Ostalaria
* Maria Lanau: Neska-laguna
* Carmen Turpin: Neska-laguna
* Heidi García: Neska-laguna
* Lourdes Barba: Helena
* Sophie Evans: Neska-laguna

## Erreferentziak

* ↑ (Katalanez) ésAdir. Amor idiota. .

## Kanpo estekak

* Datuak: Q8197668
# Amor real

Amor real Mexikoko telenovela da, Televisak 2003an ekoitzi eta emititu zuena. Amor real telenovela historikoa da, XIX. Mendearen erdialdeko Mexikoko independentzia osteko garaian kokatua.

## Aktoreak

* Adela Noriega: Matilde Peñalver y Beristáin de Fuentes Guerra
* Fernando Colunga: Manuel Fuentes Guerra
* Mauricio Islas: Adolfo Solís / Felipe Santamaría
* Helena Rojo: Augusta Curiel de Peñalver y Beristáin

## Kanpo estekak

* Datuak: Q1247180
# Amoralismo

Amoralismo morala sineste soila dela, eta oinarri objektibo orokorrik ez duela dioen filosofi dotrina da. Stirner eta Miixeren sistema filosofikoa. Ongi ala gaizki jokatzea moralaren kanpoko zerbaitek gidatu behar du horien ustez, eta betebehar eta zigor guztiak arbuiatzen dituzte.
Amoral hitza pertsona bati edo norbaitek egiten duen obra bati buruz deitu ahal dezan adjektiboa da. Terminoak pertsona batera igortzen duenean, moralez husturik balego aurkezten du. Beste parte batez, lan batera igortzen duenean amaierako moralari buruz hitz egiten zaude.
Amoralismoaren filosofia XIX.mendean sortu zuten Stinersek eta Nietzschek.
Banakako arrazoi eta zoriontasuna du iturburu bakarra: aginduak edo inposizioak, tradizioak, legeak... ezeztatzen ditu. Amoralismoak ez du ongiaren kontrakoa bultzatzen baizik eta gizakien bizitzeko jarrera aintzat hartzea. Kierkegaard daniarrak oso antzekoa den kontzeptu bat proposatu zuen: amoralki baina espiritutasunez bizitzea, beti kristau fedean oinarriturik.
Amoralismoa filosofiaren kontzeptu bitalistekin, zuzenbidean kontratualismoarekin eta politikan boluntarismoarekin lotuta dago. Amorala filosofia egoistetan ager dezake, existentzialismoan edo absurdoaren filosofian.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q474046
# Amor e Dedinhos de Pé

Amor e Dedinhos de Pé 1992 urtean Luís Filipe Rochak eginiko film dramatikoa da, Henrique de Senna Fernandesen izen bereko idazlanean oinarrituta.

## Sinopsia

Oharra: Atal honek istorio osoa edo amaiera argitzen du.
Macaun, XX. mende hastapenetan, macauar sozietate kristauak Europarantz begiratuko du melankolikoki eta Txinari bizkarra emango dio. Testuinguru honetan Francisco eta Victorianak beren maitasun istorioak biziko dituzte eta pairatutako klasearteko kontraesanak islatuko dira filmean.

## Pertsonaiak

* Joaquim de Almeida: Francisco Frontaria
* Ana Torrent: Victorina Vidal
* Jean-Pierre Cassel: Gonçalo Botelho
* João D'Ávila: Hipólito, Victorinaren aita
* Omero Antonutti: Padilla, Victorinaren aitona
* Gemma Cuervo: Cesaltina
* Pilar Bardem: Amparo
* María Elena Flores: Carmencita
* Henrique Viana: Timoteo
* Manuela Cassola: Titi Bita
* José Manuel Mendes: Miguel, apaiza
* Isidoro Fernández: Silverio
* Vítor Norte: Leopoldo
* Alberto Larumbe: Camilo
* Rui Luís Brás: Mezicles

## Erreferentziak

* ↑ Euskadiko Filmategia. Amor y deditos del pie. .

## Kanpo estekak

* Datuak: Q21946870
# Amor de Tokyo

Amor de Tokyo Donostiako musika taldea da.

## Taldea

Taldea 2013an sortu zen. Gaur egun Ane Bastida azpeitiarra, Rubén Sánchez salamankarra eta Roberto Urzaiz iruñearra dira taldekideak eta Donostian elkartzen dira entseguak egiteko. 2016an Gure Bazterrak saria eta San Adriángo txapelketak irabazi zituzten.

## Diskografia

* Escorpiones (2013)
* Trabajos de Coral (2014)
* Lujo Asiático 1 (2015) EP-a
* Lujo Asiático 2 (2015) EP-a

## Erreferentziak

* ↑ (Gaztelaniaz) «Amor de Tokyo» KATAPULTA - Plataforma 2017-02-16 (Noiz kontsultatua: 2017-04-01).

## Kanpo estekak

* (Gaztelaniaz) Webgune ofiziala
* Datuak: Q31188283
# Amor de hombre (albuma)

Amor de hombre Mocedades taldearen albuma da, 1982. urtean argitaratua.

## Abestiak

* "Corazón de fiesta" (3:27)
* "Necesitando tu amor" (3:40)
* "Amor de hombre" (3:04)
* "Talismán" (2:38)
* "Aire" (3:09)
* "¿Dónde estás corazón?" (3:57)
* "Sí o no" (3:34)
* "La reina contra el as" (3:05)
* "Le llamaban loca" (3:05)
* "Hoy sin ti" (3:37)

## Kanpo estekak

* Datuak: Q5673021
# Amtsberg

Amtsberg Alemaniako udalerria da. Saxonia estatuan kokatuta dago, [[Erzgebirge barrutia|Erzgebirge]] barrutian. 2014an 3.847 biztanle zituen 23,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q57702
* Multimedia: Amtsberg / Q57702
# Amu Djoleto

Solomon Alexander Amu Djoleto (Manyakpogonur, Manya Krobo, 1929ko uztailaren 22a) ghanatar idazlea da. Unibertsitateko ikasketak amaitu ondoren, Hezkuntza Ministerioan sartu zen, eta irakasle eta argitalpenen editore gisa lan egin zuen.

## Lanak
### Eleberriak

* The Strange Man, London, Heinemann, 1967. African Writers Series, no. 41.
* Money Galore, London [etc.]: Heinemann, 1975. African Writers Series, no. 160.
* Hurricane of Dust, 1987

### Olerkiak

* Amid the Swelling Act, 1992

### Haur-literatura

* Obodai Sai, 1990
* Twins in Trouble, 1991
* The Frightened Thief, 1992
* The Girl who Knows about Cars, 1996
* Kofi Loses his Way, 1996
* Akos and the Fire Ghost, 1998

### Beste liburu batzuk

* English practice for the African student, 1967
* (T. H. S. Kwami-rekin) West African Prose, Heinemann Educational Books, 1972.
* The Ghana Book Development Council: aims and objectives, 1976
* Books and reading in Ghana, 1985
* Datuak: Q2299169
# Amuarraina nafar erara

Amuarraina nafar erara nafar gastronomiako ohiko platera da. Arrain mota hau sukaldatzeko errezeta asko daude, baina orokorrean urdaiazpikoz beterik zartagi batean frijitutako amuarrainean datza. Aldaera batzuetan, urdaiazpikoa beharrean txingarra erabili ohi da. Nahiz eta jatorri nafarra izan, Euskal Gastronomiako beste herrialdeetan ere sobera ezaguna eta oso sukaldatua ere bada.

## Historia

Jada Aymerich Picaud fraideak Done Jakue bideari buruz idatzitako Codex Calixtinus idazlanean amurrainaren goraipamena burutzen du. Ernest Hemingway idazleak entzierro batean hildako adiskide baten omene taberna nafar batean aipatua zuen.

## Erreferentziak

* ↑ José Luis Castillo Puche, (1968), «Hemingway, entre la vida y la muerte», 143. orr.

## Kanpo estekak

* Amuarraina nafar erara. Nafarroako Turismo Bulegoaren webgunea
* Datuak: Q1216990
# Amu Daria

Amu Daria (tajikeraz Омударё or дарёи Ому; persieraz آمودریا‎; uzbekeraz Amudaryo) Erdialdeko Asiako ibai nagusienetako bat da.
Bere iturria Pamir goi-ordokian dago eta, behin Vakhx eta Panj ibaiak lotuta, Afganistan, Tajikistan, Turkmenistan eta Uzbekistan arteko muga egiten du. Bere ahoa Aral itsasoan dago behin 2.540 km egina.
Antzinako Grezian Oxus zuen izena eta Alexandro Handia bere kanpainetan zeharkatu zuen. Erdi Aroan Jayhoun (جيحون‎) zuen izena, Paradisuko lau ibaietako baten izena, bertokoek horrela diote egun, baina gaur egungo izena Āmul hiritik, egungo Türkmenabat, datorkio.
Ibai nabigagarria da 1.450 kilometroetan zehar. Sir Daria bezala, historian zehar, bere urak Aral itsasora (hegoaldetik), Kaspiar itsasora (ekialdetik) edo bietara joan dira.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).
* ↑ (Ingelesez) Létolle, René; Micklin, Philip; Aladin, Nikolay; Plotnikov, Igor. (2007-10). «Uzboy and the Aral regressions: A hydrological approach» Quaternary International 173-174: 125–136. doi:10.1016/j.quaint.2007.03.003. (Noiz kontsultatua: 2021-07-05).

## Ikus, gainera

* Sir Daria
* Sarygamyş

## Kanpo estekak

* Datuak: Q8493
* Multimedia: Amu Darya / Q8493
# Amt Wachsenburg

Amt Wachsenburg Alemaniako udalerria da. Turingia estatuan kokatuta dago, Ilm-Kreis barrutian. 2014an 6.373 biztanle zituen 52,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q480107
* Multimedia: Amt Wachsenburg / Q480107
# Amtzell

Amtzell Alemaniako udalerria da. Baden-Württemberg estatuan kokatuta dago, [[Ravensburg (barrutia)|Ravensburg]] barrutian. 2014an 4.041 biztanle zituen 30,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q481414
* Multimedia: Amtzell / Q481414
# Amuarrain

Amuarrainak Oncorhynchus, Salmo eta Salvelinus generoetako ur gezako arrainak dira, Salmonidae familiako Salmoninae subfamiliakoak. Ibai eta aintziretan (Europan, Ipar Amerikan, Asian eta Ipar Afrikan) bizi dira. Gorputz luzea, mutur zorrotza eta aho zabala dituzte. Kolore askotakoak dira, eta hainbat espezie daude: amuarrain arrunta, ortzadar amuarraina, ibai amuarraina, aintzira amuarraina, itsas amuarraina, amuarrain artikoa, izokin amuarraina... Ur garbiak, hotzak eta ondo oxigenatuak behar dituzte.
Sukaldaritzan oso aintzat hartzen dira.

## Generoak

* Salmo: Atlantikoan.
* Oncorhynchus: Ozeano Barean.
* Salvelinus: Asian.

## Gastronomia

* Amuarraina nafar erara

## Erreferentziak

* Trout and Salmon of North America, Robert J. Behnke, The Free Press, 2002, hardcover, 359 pages, ISBN 0-7432-2220-2

## Kanpo estekak

* Datuak: Q2258881
* Multimedia: Trout / Q2258881
# An San

An San (Gwangju, 2001eko otsailaren 27a) arkulari hegokorear bat da. 2020ko Udako Olinpiar Jokoetan urrezko hiru domina irabazi zituen emakumezkoen taldekako proban, talde mistoetan eta banakakoan. Errekor olinpiko bat ere ezarri zuen, 680 puntu markatuta emakumezkoen banakako arkularitzan.
An-ek sareko jazarpena jaso du eta eraso matxistak egin dizkiote antifeministek, ile laburra daramalako eta Gwangjuko Emakumeen Unibertsitatean ikasten duelako.

## Erreferentziak

* ↑ (Ingelesez) «Archery AN San - Tokyo 2020 Olympics» .. (Noiz kontsultatua: 2021-08-03).
* ↑ (Ingelesez) «South Korean archer An San sets new Olympic record» Tokyo 2020 (Noiz kontsultatua: 2021-08-03).
* ↑ «Despite two Olympic golds, anti-feminists focus on An San's hair» web.archive.org 2021-07-29 (Noiz kontsultatua: 2021-08-03).
* ↑ «An San Won Her Third Gold Medal. Detractors Are Criticizing Her Haircut. - The New York Times» web.archive.org 2021-07-30 (Noiz kontsultatua: 2021-08-03).

## Kanpo estekak

* Datuak: Q107618974
* Multimedia: An San / Q107618974
# An Stòrr

An Stòrr (ingelesez The Storr) Eskoziako Skye uharteko Trotternish penintsulan dagoen basaltozko muino bat da. 719 metroko garaiera du. Leathan aintzira eta Portree eta Culnacnock herriak elkartzen dituen errepidearen alboan dago.
Stòrr izena antzinako eskandinavieratik Eskoziako gaelerara eratorria da, eskandinavieraz Gizon Handia esan nahi zuelarik.

## Iruditegia

* The Old Man of Storr.
* The Old Man of Storr.
* 2008an.
* Urrutira.

## Kanpo estekak

* Datuak: Q2130456
* Multimedia: The Storr / Q2130456
# Ana, Errege Printzesa

Ana, Errege Printzesa (Anne Elizabeth Alice Louise; Clarence House, Londres, 1950eko abuztuaren 15a) Erresuma Batuko printzesa da.
Philip Edinburgokoa eta Elisabet II.aren alaba da. 1987an Errege Printzesa titulua jaso zuen.
1973an Mark Phillipsekin ezkondu zen eta bi seme-alaba izan zituzten: Peter eta Zara. 1992an Mark Phillips dibortziatu eta Timothy Laurence-rekin ezkondu zen.
Urrezko domina bat eta zilarrezko bi irabazi zituen Europako hipika txapelketetan eta 1976ko Udako Olinpiar Jokoetan parte hartu zuen.
* Datuak: Q151754
* Multimedia: Anne, Princess Royal / Q151754
# An der Poststraße

An der Poststraße Alemaniako udalerri bat da, Saxonia-Anhalt estatuan. Azken zentsuaren arabera 1.666 biztanle zituen, 44,45 kilometro koadroko azaleran.

## Kanpo estekak

* Datuak: Q482595
* Multimedia: An der Poststraße / Q482595
# An tSean Phobail

An tSean Phobail edota An Seanphobal (ingelesez Old Parish; euskaraz "Parrokia Zaharra" esan nahi du) Irlandako Errepublikako hegoaldean dagoen Waterfordeko konderrian kokatzen den udalerria da. Penintsula txiki batean kokatua dago, An Rinn udalerriarekin batera Gaeltacht na nDéise eremuan dago (Waterford konderriko irlandera hiztunen eremua), Dungarvan hiritik hurbil.

## Kanpo estekak

* Datuak: Q3775878
* Multimedia: An Seanphobal / Q3775878
# Ana (Biblia)

Ana (hebreeraz: חַנָּה‎, Ḥannā) Biblian ageri den pertsonaia da, Elkanaren bi emazteetako bat eta Samuel profetaren ama.
Ana Samuelen I. Liburuaren lehen bi kapituluetan baino ez da Biblian aipatzen.
Bibliako kontakizunean, Ana Elkanaren bi emazteetako bat izan zen. Besteak, Penina izenekoak, bazuen seme‑alabarik, eta Anak ez. Hala ere, Elkanak gehiago maite zuen Ana. Lillian Kleinek dio Anaren irudia Sara eta Rebekaren irudiekin paraleloa dela, eta agian Elkanak Penina bigarren emaztetzat hartu zuela Anak ezin zuelako seme-alabarik izan.
Elkana urtero joaten zen Siloko santutegira, Jainkoari gurtza egitera. Egunen batean, Ana tabernakulura joan zen eta negarrez otoitz egin zuen. Seme bat izanez gero, bizitza osorako Jainkoari eskainiko ziola zin egin zion.
Eli apaiz nagusiak mozkortuta zegoela pentsatu zuen eta galdezka hasi zen. Anak dena azaldu zionean, bedeinkatu zuen eta etxera joateko eskatu zion. Anak seme bat izan zuen eta Samuel («Jaunarengandik dut hartua») izena jarri zion.
Honen ondoren, Elik Ana bedeinkatu zuen berriro, eta berak beste hiru seme eta bi alaba izan zituen.
Ana profetesatzat hartzen da, eta haren esker emateko otoitza Magnificatekin aldera daiteke.
Erromatar Eliza Katolikoak eta Eliza Ortodoxoak santutzat hartzen dute. Jaiegina abenduaren 9an ospatzen da.

## Erreferentziak

* ↑ 66. Santutegiko izen ohikoenak. Gasteiz: Euskaltzaindia, 6 or. (Noiz kontsultatua: 2023-11-28).
* ↑ 177. Antzinateko pertsona-izenak eta izen mitologikoak (III). Bibliako pertsona-izenak. Gasteiz: Euskaltzaindia (argitaratze data: 2014-06-27), 4 or. (Noiz kontsultatua: 2023-11-28).
* ↑ (Ingelesez) Klein (Abensohn), Lillian. «Hannah: Bible» The Shalvi/Hyman Encyclopedia of Jewish Women (Noiz kontsultatua: 2023-11-28).
* ↑ 1 Sm 1:13-20
* 1 2 (Ingelesez) Kirkpatrick, A. F. «1 Samuel 2» Cambridge Bible for Schools and Colleges. (Noiz kontsultatua: 2023-11-28).
* ↑ 1 Sm 2:1-10
* ↑ (Ingelesez) «St. Hannah Pray for Us» Catholic Sistas 2011-12-09 (Noiz kontsultatua: 2023-11-28).
* ↑ (Ingelesez) «Prophetess Hannah the mother of the Prophet Samuel» Orthodox Church in America (Noiz kontsultatua: 2023-11-28).

## Kanpo estekak

* Datuak: Q2346367
* Multimedia: Hannah, mother of Samuel / Q2346367
# An Se-young

An Se-young (Hangul: 안세영; Hanja: 安洗瑩; 2002ko otsailaren 5a) Hego Koreako Gwangjuko badminton jokalaria da, eta 2024ko Udako Olinpiar Jokoetan urrezko domina irabazi zuen, emakumeen bakarkako ekitaldian. 2019ko jokalari onena eta 2023ko emakumezko jokalaria izendatu zuen BWFk. Urrezko domina irabazi zuen 2023ko Munduko Txapelketan, historian lehen emakumezko banakako jokalari korearra bihurtuz Munduko Txapelketako titulua irabazten. Gero, 2022ko Asiako Jokoetan emakumeen banakako urrezko domina irabazi zuen. 2022ko Uber Kopan eta 2022ko Asiako Jokoetan Hego Koreako urrezko domina irabazi zuten taldekideetako bat ere bazen.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Bakarka |
| Munduko Txapelketak ||||
| Urtea | Lekua | Domina | Proba |
| 2022 | Tokio | 02 ! | Bakarka |
| 2023 | Kopenhage | 01 ! | Bakarka |
| Asiako Txapelketa ||||
| Urtea | Lekua | Domina | Kategoria |
| 2022 | Manila | 03 ! | Bakarka |
| 2023 | Dubai | 02 ! | Bakarka |

## Erreferentziak

* ↑ (LEAD) (Olympics) Top-ranked badminton star enjoys dream finish with convincing victory. 5 August 2024.
* ↑ (Koreeraz) 안세영, BWF 세계배드민턴연맹 올해의 신인상 수상. Badminton Korea Association 11 December 2019.
* ↑ YEAR-END HONOURS FOR SEO SEUNG JAE, AN SE YOUNG. 11 December 2023.
* ↑ Yoo, Jee-ho. (27 August 2023). S. Korean An Se-young captures women's singles title at badminton world championships. Yonhap News Agency.
* ↑ Paik, Ji-hwan. (7 October 2023). An Se-young wins Korea's first badminton women's singles title in 29 years. JoongAng Daily.
* ↑ «Koreans new Uber Cup champs» Bangkok Post 15 May 2022.
* ↑ Yoon, Min-sik. (1 October 2023). S. Korea wins gold in women's badminton, 1st since 1994. The Korea Herald.

## Kanpo estekak

* Datuak: Q54152908
* Multimedia: An Se-young / Q54152908
# An Tiaracht

An Tiaracht (ingelesez Tearaght Island edo Inishtearaght) Irlandako hego-mendebaldeko kostaldean dagoen Blasket uhartediko uharte bat da. Uhartediko uharterik mendebaldenekoena da, bai eta Irlanda osoko eta Britainiar Uharteetakoa ere. Islandia ez beste, Europa osoko kokaleku mendebaldenekoena ere bada.

## Geografia

Bere punturik garaienak 200 metro ditu.

## Erreferentziak

* The Blasket Islands - Next Parish America, Joan & Ray Stagles, O'Brien Press, Dublin 1984.

## Kanpo estekak

* blasketislands.ie
* blasketislands.com
* Datuak: Q2662514
# An Unseen Enemy

An Unseen Enemy (Etsai ikusezin bat) 1912ko Biograph Companyk egindako film labur mutu bat da, D. W. Griffithek zuzendua, eta Lillian Gish eta Dorothy Gish aktoreek antzeztu zuten lehen filma da. Garaiko kritikari batek adierazi zuenez, "Gish ahizpek emanaldi zoragarria eman zuten film honetan". Filma Jerseyn filmatu zuten.

## Argumentua

Lillian eta Dorothy Gish arriskuan dauden bi ahizpak bezala aritzen dira "erreskate lasterketa" film labur honetan. Beren ahizpatasuna nabarmentzeko, arropa berdinak daramatzate, orraztuta, eta antzeko keinuak egiten dituzte. Beste bi filmak egin zituzten Gishesek ahizpa gisa jokatuz: The Lady and the Mouse (1913) eta Orphans of the Storm (1922).
Mediku baten heriotzak umezurtz uzten ditu bere bi alaba nerabeak. Beren anaia nagusiak doktorearen jabetza txikiaren zati bat eskudiru bihur dezake. Berandu da egunean, eta bankuak itxita, aitaren etxeko segurtasun-kutxan gordetzen du dirua. Etxekoandre bihozgabeak, diruaren jakitun, kriminal ezagun bat bilatzen du kutxa irekitzen lagun diezaion. Alabak ondoko gela batean giltzapetzen dituzte, eta etxekoandre mozkortiak mehatxu egiten die arma batekin horma zuloan zehar astinduz. Neska argiek telefonoa erabiltzen dute anaiari deitzeko nor itzuli den hirira. Anaiak mezua jasotzen du eta erreskate talde bat antolatzen du.

## Aktoreen zerrenda

* Elmer Booth
* Lillian Gish
* Dorothy Gish
* Harry Carey Sr.
* Robert Harron
* Grace Henderson Etsai Ezkutuaren gisa
* Charles Hill Mailes
* Walter Miller
* Henry B. Walthall
* Adolph Lestina
* Antonio Moreno Zubiko Gizona gisa
* Erich von Stroheim Lastozko Sonbreruaren gizona.

## Erreferentziak

* ↑ «The Biograph Collection». Still Moving: the Film and Media Collections of The Museum of Modern Art. Museum of Modern Art. 2006. 41 or.
* ↑ https://www.academia.edu/40429287
* ↑ https://www.imdb.com/title/tt0002553/plotsummary

## Kanpo estekak

* Filma YouTuben.
* Datuak: Q602878
* Multimedia: An Unseen Enemy / Q602878